અમદાવાદ:અંકલેશ્વર રોડ પરથી પોલીસે ગૌમાંસનો જથ્થો ભરેલી એક આઇશર ટ્રકને ઝડપી લઇ છ કસાઇઓની ધરપકડ કરી લોકઅપ ભેગા કરી દીધા હતા. પોલીસે આ અંગે આગળની કાર્યવાહી હાથ ધરી છે. અેક આઇશર ટ્રકમાં ગામાંસનો જંગી જથ્થો ભરી મુંબઇ તરફ લઇ જવાતો હોવાની બાતમીના આધારે પોલીસે અંકલેશ્વર રાજપીપળા હાઇવે પર સઘન વોચ ગોઠવી હતી. દરમિયાનમાં એક આઇશર ટ્રકને મોડી રાત્રે પૂરઝડપે પસાર થતાં પોલીસે તેનો પીછો કરી ઝડપી લઇ તેની જડતી કરતાં તેમાંથી પ૬૦૦ કિલો ગૌમાંસનો જથ્થો મળી આવ્યો હતો. કસાઇઓ આ જથ્થો મુંબઇ લઇ જતા હોવાનું તપાસમાં જાણવા મળ્યું હતું. આ આઇશર ટ્રકનું પાઇલોટિંગ કરી રહેલ કારને પણ પોલીસે ઝડપી લઇ મહંમદ સૈયદ વસીમ અબ્દુલ, અબ્દુલ કાસીમ અને આ‌િસફ યુસુફ સહિત છની ધરપકડ કરી છે.